open-index/open-wikipedia-markdown huggingface dataset:
Tore Vamraak

**Tore Grobæk Vamraak** (født 3. desember 1980 på Hønefoss) er en norsk siviløkonom og politiker (H). Han var statssekretær ved Statsministerens kontor i Erna Solbergs regjering fra oktober 2013 til juni 2015 og statssekretær i Finansdepartementet fra juni 2015 til januar 2018.

Tore Vamraak ble født på Hønefoss og fullførte videregående skole i Mehamn i Honningsvåg og på Ringerike. Som den yngste noensinne ble han 15 år gammel tatt opp ved  NHH, hvor han studerte til siviløkonom etterfulgt av noen emner innen realfag og statsvitenskap ved Universitetet i Oslo.

## Yrkesaktivt liv
Vamraak var forsker ved Forsvarets forskningsinstitutt 2001–2006. Deretter var han i perioden 2006–2007 praktikant ved Norges Bank Investment Management, etterfulgt av porteføljeforvalter samme sted til 2010. Han arbeidet også en periode ved Norges Bank kontor i New York. Fra 2010 frem til han ble statssekretær, var han finanspolitisk rådgiver for Høyres stortingsgruppe. Etter at han sluttet som statssekretær, ble Vamraak juniorpartner i McKinsey. Fra 2023 er Vamraak sjeføkonom i Sparebanken Sør. Etter fusjonen med Sparebanken Vest, ble Vamraak sjeføkonom i Sparebanken Norge.

## Politiker
Tore Vamraak startet sin politiske karriere som styremedlem i Skedsmo Høyre i 2004, en post han hadde frem til 2008. Fra 2006 til 2008 var han nestleder for Europabevegelsen på Romerike. Fra 2011 frem til han ble statssekretær var han kommunestyre- og formannskapsmedlem i Skedsmo.

## Referanser



## Eksterne lenker
* 
*
Sijti Jarnge

**Sijti Jarnge** er et samisk kultur-og utviklingssenter i Hattfjelldal, med arbeidsoppgaver innenfor sørsamisk historie og kultur i Indre Helgeland. Senteret holder kurs og seminar, og utgir bøker.

Sten Jønsson er daglig leder. Ideen til senteret oppsto i 1972, og en plan for senteret ble vedtatt i 1976. Byggearbeidene begynte i 1982, etter tegninger av arkitekt Kjell Borgen, Oslo, inspirert av kåte-formen. Senteret ble innviet i 1987. 

I Hattfjelldal ligger også Gaske-Nøørjen Saemienskovle, Sameskolen for Midt-Norge, etablert i 1951.
## Eksterne lenker
*
Iolkos

**Iolkos** (gresk: Ἰωλκός) er en antikk by i Thessalia, og i dag en gresk landsby og en tidligere kommune i Magnesia, Thessalia. Siden reformene i lokalt selvstyre av 2011 er den i dag en del av kommunen Volos, som den er en kommunal enhet av. Iolkos er lokalisert i det sentrale Magnesia, nord for Pagastikosbukta. Dets landareal er 1 981&nbsp;km². Den kommunale enheten er oppdelt i tre samfunn; Agios Onoufrios (befolkning 475), Anakasia (befolkning 1012) og Ano Volos (befolkning 651), med en total befolkning på 2 138 (2011). Setet for den tidligere kommunen var landsbyen Ano Volos.

## Mytologisk fortid

I henhold til gresk mytologi var Aison konge av Iolkos i tiden før Trojakrigen, men hans halvbror Pelias tok tronen. Aisons sønn Jason unngikk å bli drept av sin onkel, og da han var blitt voksen kom han tilbake til Iolkos for å kreve tronen. Pelias sa seg villig å gi fra seg tronen på den betingelse at Jason løste en oppgave, søke og finne det gylne skinn. Med skipet Argo seilte Jason ut sammen med sitt mannskap av greske helter som ble kalt for argonauter. Deres oppgave var å nå fram til Kolkis (dagens Kolchis i Georgia ved kysten av Svartehavet), finne og erobre det gylne skinn og frakte det tilbake. Antagelig var det et symbol på åpne nye greske handelsruter inn i Svartehavet. Sammen med det gylne skinnet brakte Jason også med seg en hustru, den trolldomskyndige Medeia, datter av Aietes av Kolkis, og barnebarn av solguden Helios. Etter å ha klart oppgaven, tatt tilbake tronen i Iolkos, vendte skjebnen seg mot Jason. Han giftet seg med prinsessen av Korint, og den rasende Medeia drepte deres felles barn for å straffe ham, en hendelse som ble kunstferdig dramatisert av Evripides i tragedien *[[Medeia (skuespill)|Medeia]]* på 400-tallet f.Kr.

Palasset i antikkens Iolkos er antatt å være lokalisert i det nærliggende Dimini hvor et mykensk palass ble utforsket på slutten av 1900-tallet. Dette palasset ble bygget på 1200-tallet f.Kr. (sen helladisk tid IIIB1) over et tidligere byggverk fra 1300-tallet f.Kr., og ble oppgitt tidlig på 1100-tallet f.Kr. (tidlig sen helladisk tid IIIC).

## Befolkningstall

## Referanser


## Eksterne lenker
*
Signe Færch

**Signe Færch** (født 20. januar 1982) er en dansk politiker, hjemmehørende hos Enhedslisten.

Færch har bachelorgrad i offentlig administrasjon fra Roskilde Universitet, og er av yrke sosialrådgiver.

Hun har vært aktiv i flere grasrotbevegelser, blant annet i foreningen Kirkeasyl og borgergruppen Stop skyderierne. Hun har også vært med å arrangere flyplassblokade mot utvisning av avviste asylsøkere.

Færch har vært medlem av Københavns borgerrepresentasjon for Enhedslisten siden 2009, og har sittet i Social-, Borgerrådgiver-, Beskæftigelse- og integrasjonsutvalget. Blant Enhedslistens innvalgte i København i 2013 var hun den som fikk flest personlige stemmer.

Hun har vært medlem av Enhedslistens hovedstyre siden 2012.

## Referanser


## Eksterne lenker
* 
* Om Signe Færch på Enhedslisten Københavns sider
Luis Rivera

**Luis Rivera** er navnet til flere personer:

* Luis Rivera (turner) (født 1986), puertoricansk turner
* Luis Rivera (friidrettsutøver) (født 1987), meksikanske lengdehopper
Sætersjøberget

**Sætersjøberget** er en ås i Våler kommune i Innlandet. Deen ligger på vestsiden av Glomma mellom Sætersjøen og Gransjøberget. Åsen har en høyde på 590 meter over havet.

## Fotnoter



## Referanser
Andreas Kristian Andersen Grimsø

**Andreas Kristian Andersen Grimsø** (født 12. oktober 1850 i Steigen, død 30. juli 1927 på Vega) var en norsk politiker (Venstre) og gårdbruker.

Han arbeidet i ungdommen i fiskeri og kystfart, fram til han i 1881 ble gårdbruker på Vega. Her var han medlem av herredsstyret fra 1885 og ordfører fra 1887 til 1904. Han hadde også andre lokale verv og var formann i styret for den lokale sparebanken fra 1893 til like før hans død.

Andersen Grimsø var stortingsrepresentant i åtte perioder: fra 1898 til 1906 for Nordlands amt, fra 1906 til 1921 for Søndre Helgelands krets. Han var Lagtingets president fra 1913 til 1921. Han var vararepresentant 1895–97 og møtte noen tid. Han var i hovedsak medlem av næringskomite nr. 1, herunder formann fra 1906 til 1921 (unntatt 1909, da han var nestformann).

Han var medlem av Stortingets deputasjon ved åpningen av Ofotbanen i 1903, av kongedeputasjonen til København i 1905 og av en deputasjon som 17. mai 1914 la ned krans på Christian Frederiks sarkofag i Roskilde domkirke. Han var medlem av flere offentlige kommisjoner og utvalg.

Han gav i 1927 ut *Erindringer fra mine 25 aar paa Stortinget* på Gyldendal.

Han ble tildelt 7. juni-medaljen og var ridder av Dannebrogordenen.

Grimsøs sønnesønn Andreas Grimsø møtte også på Stortinget for Nordland (1969–1971).

## Bibliografi
* 

## Referanser


## Eksterne lenker
*
Kong Carl XVI Gustavs jubileumsminnetegn 2013

**Kong Carl XVI Gustavs jubileumsminnetegn 2013** er en svensk minnemedalje innstiftet i anledning kong Carl XVI Gustavs 40 år på Sveriges trone. Den ble innstiftet av kongen i hoffprotokoll datert 28. august 2013.

## Utforming
Medaljen er i forgylt finsølv (rent sølv) og har oval form med kongelig krone. Den er i størrelse 9,5 i det svenske systemet for medaljestørrelser. På avers har den portrett av kongen innenfor en krans av laurbær og eik. På revers står årstallene for regjeringsperioden med «1973» øverst og «2013» nederst. I midten står innskriften «CARL XIV GUSTAF / SVERIGES KONUNG» over to linjer.

Medaljebåndet er lyst blått, som i Serafimerordenens bånd, med fire gullstriper. For herrer er medaljebåndet rett og smalnende nederst ved opphenget, for kvinner er det utformet som en sløyfe.

Medaljen er tegnet av Tom Bergroth og benytter et portrett av kongen modellert av kunstneren Ernst Nordin. Den er produsert av firmaet Sporrong i Ekenäs i Finland. 

## Tildeling
Kong Carl XVI Gustavs jubileumsminnetegn 2013 ble tildelt medlemmer av Sveriges kongehus, tjenestegjørende ved hoffet og gjester som deltok i tedeum i Slottskyrkan på Stockholms slott den 15. september 2013.

Det ble utdelt 477 medaljer. Blant mottakerne er kong Harald og dronning Sonja.

## Referanser
Erik Otto Knoph

**Erik Otto Knoph** (født 13. oktober 1764, død 11. mai 1818) var en norsk bergmester født i København av norske foreldre. Han utdannet seg innen bergverk og rundt 1790 ble han administrerende direktør ved Røros Kobberverk. Knoph ble bergmester i det nordenfjeldske i 1813 og hadde da vært konstituert fra året før.

Han var 2. representant til 
det første ordentlige Storting i 1815 hvor han representerte Trondhjem.

Knoph var innehaver av Dannebrogordenen.

## Referanser


## Kilder
* 
* Tallak Lindstøl: Stortinget og statsrådet, 1814-1914. B. 1 D. 1 : Biografier A-K, side 486, digital utgave

## Eksterne lenker
*
Detritus

**Detritus** (fra latin *detritus*, perfektum partisipp av *deterere*, «slite (ut)») er ikke-levende organisk materiale i partikkelform som består av mudderavleiringer (løsmateriale som oppstår ved forvitring av faste bergarter) med råtnende plante- og dyrerester. Strølaget som dekker bakken i mange terrestriske økosystemer kan kalles detritus, men begrepet brukes likevel mest i forbindelse med akvatiske økosystemer. I hav, innsjøer og elver synker detritus sakte mot bunnen og er en viktig næringskilde for plankton og bunnlevende organismer, som for eksempel filteretende muslinger.

## Referanser


## Eksterne lenker
*
Radiolarier

**Radiolarier** er en gruppe av encellede organismer (protister).

De lever som dyreplankton i havet og har skall som består av silisiumdioksid. Når de dør, synker skallene ned på havbunnen. Store områder er dekket av slike skall. Nye arter med annerledes skall oppstår regelmessig, og radiolarier er kjent helt tilbake til begynnelsen av kambrium. Radiolarier er derfor viktige ledefossiler.

## Eksterne lenker
*
EM i troppsgymnastikk 2002

**Europamesterskapet i troppsgymnastikk 2002** for senior ble arrangert 1. - 2. november 2002, i Châlons-en-Champagne i Frankrike. Dette mesterskapet var for klubblag, ikke for landslag.

Konkurranseformen var *Euroteam* (tilsvarende dagens TeamGym), slik at det konkurreres sammenlagt i frittstående, tumbling og trampett.

## Resultater
### Mix

### Kvinner

### Herrer

## Eksterne lenker
* DGF - TeamGym - EUROTEAM 2002 - FINALE - 2/11-2002 (ikke korrekte herreresultater)
* GymMedia - ''4th EUROTEAM 2002''
Filosofiåret 1679

**Filosofiåret 1679** er en oversikt over hendelser, utgivelser og personer med tilknytning til filosofi i 1679.
## Hendelser
## Publikasjoner
* Charles Blount : *Anima Mundi*.
* Géraud de Cordemoy :  *Tractatus physici duo 1. De corporis et mentis distinctione 2. de loquela* (1679)
* Antoine Legrand :  
** *Disseratio de ratione cognoscendi et appendix de mutatione formali, contra (Joannis Sergeant) methodum sciendi*, London,, 1679 in-8°
** * *Apologia Renato Descartes, contra Samulem Perkerum*, London, 1679, in-8°

## Fødsler

## Dødsfall


Fil:Thomas Hobbes (portrait).jpg|Thomas Hobbes(1588–1679)
Fil:Regius,_Henricus_–_Philosophia_naturalis,_1661_–_BEIC_3881650.jpg|Henricus Regius(1598–1679)
Fil:Lady Conway in Palace.jpeg|Anne Conway(1631–1679)
Fil:Christian Wolff.jpg|Christian Wolff(1679–1754)
Fil:Portrait of Catharine Cockburn.jpg|Catharine Trotter Cockburn(1679–1749)
Fil:Firmin Abauzit - Gelehrter.jpg|Firmin Abauzit(1679–1767)


## Referanser
Edruskapsnemnd

En **edruskapsnemnd** var et kommunalt utvalg hjemlet i lov av 26. februar 1932 (om edruskapsvern og edruskapsnemnder). Nemnden ble ansett som en del av sosialstyrets virksomhet, men med visse særregler.

Hver kommune skulle ha et utvalg på minst tre medlemmer som skulle følge med på og forsøke å påvirke innbyggernes forhold til rusmidler og avgi innstillinger til kommunestyret om tiltak i tråd med nemndas formål. Dette kunne innebære utredning om skjenkebevilling, butikksalg av øl, åpningstider og annet. I personforhold hadde medlemmene taushetsplikt utenom til samarbeidspartnere, der informasjonsflyten skulle begrenses til det strengt nødvendige. Møtene skulle forøvrig være for åpne dører, unntatt når det spesielt ble bedt om det. Kommunen sto likevel nokså fritt til å vedta andre ordninger «hvor særlige forhold tilsier det». Dette kunne skje med samtykke av sosialdepartementet.

Nemndene fikk opplysninger fra politiet om arrestopphold på grunn av rus (fyllearrest) og regnskapsbilag fra avrusningsinstitusjoner og behandlingshjem. I tillegg kunne nemndene anmode om gjenpart av handelsdokumenter som dreide seg om alkoholholdige drikkevarer med begrunnelse av at det var en del av det å følge med på den edruskapsmessige utviklingen i distriktet. Nemndene hadde også hjemmel for å innlegge personer ved tvang i inntil to år, dersom overtalelse til bedre livsførsel ikke førte fram. Slike vedtak skulle vedlegges en legeattest. Ved frivillige innleggelser var det nemnda som skulle garantere for oppholdet i den grad der var egenandeler.

Nemndene hadde også hjemmel for å beslutte trekk av hele eller deler av inntekt som skulle disponeres til familieforpliktelser. Tvangsvedtak skulle dog bare gjøres med dommerforsterkning.

Ofte var det et samarbeide mellom sosialstyre og edruskapsnemnd ved at ett eller flere medlemmer var i begge utvalgene.  

Utover på 1980-tallet fant flere og flere kommuner særlige forhold som gjorde at de la ned edruskapsnemndene. Det meste av virksomheten til de sosiale utvalgene i kommunene ble slått inn under sosialstyret, med sosialkontoret som utøvende og administrativt organ. 

## Kilder
* Lovteksten slik den var i 1967
Okies

**Okies** var en amerikansk betegnelse på en gruppe økonomiske internflyktninger som dro fra Oklahoma til California i 1930-årene. De dro fra hjemstaten på grunn av den økologiske katastrofen *[[Dust Bowl]]* som sammen med den store depresjonen i landet gjorde levekårene svært vanskelige. Veien mot vest var fortrinnsvis route 66. Om lag 15 % av Oklahomas befolkning brøt opp. 

I California måtte de konkurrere med mange nyankomne fattige latinamerikanere og filippinere om daglønnet arbeid i landbruk og landbruksindustri. 

Selve uttrykket *Okie* om folk fra Oklahoma kan imidlertid spores i bruk allerede fra 1907, men da uten de sosiale konnotasjoner ordet fikk senere. Uttrykket *Okie* er noen tiår etter depresjonen var over atter blitt et nøytralt uttrykk på engelsk for folk fra Oklahoma.

## Litteratur
*James N. Gregory: *American Exodus: The Dust Bowl Migration and Okie Culture in California*. New York: Oxford University Press, 1998. ISBN 0-19-504423-1
*Peter La Chapelle: *Proud to Be an Okie: Cultural Politics, Country Music, and Migration to Southern California*. Berkeley: University of California Press, 2007. *Dorothea Lange; Paul S. Taylor: *An American Exodus: A Record of Human Erosion*. 1939.
*Dan Morgan: *Rising in the West: The True Story of an "Okie" Family from the Great Depression through the Regan Years*. New York: Knopf, 1992. ISBN 0-394-57453-2
*Roxanne Dunbar Ortiz: *Red Dirt: Growing up Okie*. New York: Verso, 1997. ISBN 1-85984-856-7
*Roxanne Dunbar Ortiz: «One or Two Things I Know about Us: Rethinking the Image and Role of the 'Okies',» i *Canadian Papers in Rural History* 1996 10: 15-43
*Charles J. Shindo: *Dust Bowl Migrants in the American Imagination*. Lawrence: University Press of Kansas, 1997. ISBN 978-0-7006-0810-2
*Toby F. Sonneman: *Fruit Fields in My Blood: Okie Migrants in the West*. Moscow, Idaho: University of Idaho Press, 1992. ISBN 0-89301-152-5
*Marsha L. Weisiger: *Land of Plenty: Oklahomans in the Cotton Fields of Arizona, 1933-1942*. Norman: University of Oklahoma Press, 1995. ISBN 0-8061-2696-5

### Poesi
*Charlie Cahill: *Point Blank Poetry: Okie Country Cowboy Poems*. Midwest City, OK: CF Cahill, 1991.
*Pamela Harrison: *Okie Chronicles*. Cincinnati: David Robert Books, 2005. ISBN 1-932339-87-6
*Wilma Elizabeth McDaniel. (California Okie Poet Laureate. All works.)
*Dorothy Rose: *Dustbowl Okie Exodus*. Seven Buffaloes Press, 1987. 

### Romaner
*John Steinbeck: *[[The Grapes of Wrath]]*, The Viking Press, New York, 1939
*Henry P. Charles: *That dumbest Okie, and other short stories: Oklahoma! "The land of honest men and slender women."* Wetzel, c1952.
*Artie Cuelho, Jr.: *At the Rainbow's End: A Dustbowl Collection of Prose and Poetry of the Okie Migration to the San Joaquin Valley*. Big Timber, Montana: Seven Buffaloes Press, 1982. ISBN 0-916380-25-4
*Haslam, Gerald Haslam: *Okies: Selected Stories*. Santa Barbara, California: Peregrine Smith, Inc, 1975. ISBN 0-87905-042-X
*Hudson, Lois Phillips Hudson: *Reapers of the Dust.* Minnesota Historical Society Press, 1984. ISBN 0-87351-177-8
Greg Abbott

**Gregory Wayne «Greg» Abbott** (født 1957) er en amerikansk advokat og politiker for Det republikanske parti (USA). 

Han ble født 13. november 1957 i  Wichita Falls i Texas i USA. Han er den nåværende og femtiende delstatsadvokaten (vanligvis kjent som justisminister) i Texas, og den andre republikaneren som er delstatsadvokat i Texas etter den amerikanske borgerkrigen. Han overtok stillingen i 2002, og etterfulgte, John Cornyn, da han ble valgt til det føderale senatet i Washington D.C. Abbott var tidligere advokat for høyesterett i delstatshovedstaden Austin, Texas, en stilling han ble utnevnt til av tidligere guvernør og amerikansk president, George W. Bush. Abbott har vist seg som en politiker som støtter delstatens verdikonservative ståsted. Han har uttalt motstand mot offentlige reguleringer som koster arbeidsplasser i den private sektor og forsvar for den amerikanske grunnloven.

I sine tre valg, 1998 for høyesterett i Texas, samt ved valgene i 2002 og 2006 som delstatsadvokat, har Abbott vunnet med alt fra 15 til 20 prosentpoengs margin mot sine demokratiske motkandidater. I 2005 dukket delstatsadvokaten opp på Capitol Hill i Washington D.C., for å argumentere, med sin konservative katolsk kristne retorikk, for å bevare et minnesmerke for De ti bud i Austin. Den konservative grasrotstaten og guvernør Rick Perry kom seirende ut av duellen, og den føderale høyesteretten bestemte, med 5 mot 4, at minnesmerket var konstitusjonelt.

## Guvernørvalg 2014
Etter at guvernør Rick Perry 9. juli 2013 kunngjorde at han ikke stilte til gjenvalg i hjemstaten, kunngjorde Greg Abbott samme måned at han hadde til hensikt å stille som Perrys etterfølger.

## Referanser


## Eksterne lenker
*
Kjetil Eikeset

**Kjetil Eikeset** (født 16. september 1968) er en norsk sakprosaforfatter, psykolog, filosof og økonom. Eikeset er medforfatter på flere bøker som anvender historisk-filosofiske og klassiske perspektiver på ledelse og organisasjon. 

## Bibliografi
* *"Fri ansvarlighet og ansvarlig frihet": om viljefrihet og moralsk ansvarlighet innenfor og utenfor politisk filosofi* (1998)
* *Makt og verdighet: perspektiver på ledelse* (2008) (med Steinar Bjartveit)
* *Roma Victrix* (2012) (med Steinar Bjartveit og Trond Kjærstad)

## Eksterne lenker
Neofron

**Neofron fra Sikyon** (gresk: Νεόφρων, -ονος) var en av de mest profilerte dramatikerne i antikkens Hellas som det er tilskrevet et hundre og tyve stykker. Av hans omfattende forfatterskap er gjenstår det kun ett stykke, tragedien *Medeia* og av dette stykket er det kun bevart noen få fragmenter.

Det er sagt at Evripides benyttet Neofrons tragedie som utgangspunkt for sin egen tragedie av samme innhold, og med samme tittel, *[[Medeia (skuespill)|Medeia]]*, men moderne forskning er delt i synet på hvilke av dramatikerne som var først ute. Neofron levde antagelig i den andre halvparten av 400-tallet f.Kr. og var således grovt sett en samtidig med Evripides. Hans hjemby var Sikyon i det nordlige Peloponnes mellom Korint og Akhaia.

Den senere bysantinske encyklopedi *[[Suda]]* forteller at Neofron introduserte i sine stykker tortur av slaver. I henhold til kanoner av dramatiske tekster hadde slikt ikke blitt framført direkte på scenen tidligere, men kun referert til ved hjelp av sendebud.

## Litteratur
* Bates, Alfred red (1906): *The Drama: Its History, Literature and Influence on Civilization*, bind 1. London: Historical Publishing Company.
* For en diskusjon om de bevarte fragmentene til Neofron og deres forhold til Evripides' *Medeia*, se introduksjonen til D. Pages kommentar til stykket (1938).
Osloskolen

**Osloskolen** kan vise til
* Utdanningsetaten i Oslo
* Osloskolen (samfunnsøkonomi)
* Osloskolen, en retningen innenfor filosofi knyttet til Arne Næss
## Referanser
Majbrit Berlau

**Majbrit Berlau**  (født 19. april 1977) er en dansk sosialrådgiver, fagforeningsleder og politiker, tidligere sentral hos Enhedslisten.

Berlau var kandidat for Folkebevægelsen mod EU ved valget til Europaparlamentet i 2004. Tidligere har hun vært medlem av Folkebevægelsens forretningsutvalg.

I 2007 var hun midlertidig medlem av Folketinget for Enhedslisten, for Østre Storkreds, som stedfortreder for Pernille Rosenkrantz-Theil. Hun har også vært medlem av partiets hovedstyre.

Hun ble i 2012 leder for Dansk Socialrådgiverforening, etter at hun ved en uravstemning bland medlemmene fikk 71,6 prosent av stemmene. Før det hadde hun fra 2007 ledet foreningen i region øst og i åtte år vært medlem av foreningens hovedstyre.

Berlau er datter av Henrik Berlau, tidligere folketingsmedlem for Fælles Kurs og tidligere formann for Sømændenes Forbund. 

## Referanser
Henrik Berlau

**Henrik Berlau**  (født 24. april 1953) er en dansk fagforeningsmann, tidligere medlem av Folketinget for Fælles Kurs.

Han begynte sin faglige karriere som kasserer i 1975. Året etter ble han sekretær i Sømændenes Forbund. I 1991 ble han formann i forbundet. Senere har han blitt forhandlingssekretærer i Fagligt Fælles Forbund (3F).

Berlau var blant initiativtakerne da Fælles Kurs ble stiftet midt på 1980-tallet, og i årene 1987 til 1988 representerte han partiet i det danske Folketinget.

Han er far til Majbrit Berlau, lederen for Dansk Socialrådgiverforening.

## Referanser


## Eksterne lenker
* Henrik Berlau på Faglig Fælles Forbunds sider
Norsk selskapsrett

**Norsk selskapsrett** er de selskapsrettslige regler som gjelder innen norsk rett. Rettsområdet er en del av den norske formueretten. Selskapsretten regulerer selskapene og deres rettsforhold, hovedsakelig forholdet mellom selskapsdeltakerne, forholdet mellom selskapsdeltakerne og selskapet og forholdet mellom selskapet, selskapsdeltakerne og kreditorer / kontraktsparter / tredjemenn.

Blant de viktigste selskapsformene i Norge er ansvarlig selskap, aksjeselskap og allmennaksjeselskap. Disse selskapene reguleres av henholdsvis selskapsloven av 1985, aksjeloven av 1997 og allmennaksjeloven av 1997.

## Se også
* Selskapsformer i Norge

## Litteratur
* 
* 
* 

## Eksterne lenker
* Selskapsrett hos regjeringen.no
Aatto Pietikäinen

**Aatto Johannes Pietikäinen** (født 7. oktober 1921 i Kuopio, død 2. april 1966 i Kouvola) var en finsk skihopper. Han ble finsk mester i 1945 og 1952. I OL i St. Moritz i 1948 ble han nummer 8. Tre ganger var han blant de tre beste i hopprennet i Lahtisspelen, med 2.-plass i 1946 og 3.-plass i 1945 og 1948. Aatto Pietikäinen var bror av skihopperne Matti Pietikäinen, som ble verdensmester i 1954, og Lauri Pietikäinen.

## Kilder
* Sports Reference: Aatto Pietikäinen  (besøkt 24. november 2013)
* Puijo portaali: Hiihdon, yhdistetyn ja mäenlaskun historiaa kuopiossa - 1940-luku, sotavuosista rauhan aikaan (besøkt 24. november 2013)
* Lahden Kaupunginmuseo (Lahtis bymuseum): Salpausselän kisat - Lahti Ski Games (alle resultatene)

## Eksterne lenker
*
Norsk konkursrett

**Norsk konkursrett** er de konkursrettslige regler i norsk rett. Rettsområdet regulerer reglene rundt konkurs, kreditorers beslagsrett i skyldnerens formuesgoder og rettsforholdet kreditorene imellom.

De mest sentrale områdene innenfor norsk konkursrett er dekningsloven av 1984, som regulerer de materiellrettslige sidene ved konkurs og gjeldsforfølgning, og konkursloven av 1984 og tvangsfullbyrdelsesloven av 1992 som regulerer de prosessuelle sidene.

## Se også
* Insolvens
* Dividendefordring
* Massefordring
* Omstøtelse

## Referanser
Pant (sikkerhet)

**Pant** innebærer at en formuesgjenstand tjener som sikkerhet for at et krav skal bli oppfylt. Den som har panterett vil ha en eksklusiv særrett til å søke dekning for sitt krav i formuesgodet, til fortrengsel for eierens øvrige kreditorer. Dersom debitor misligholder pantekravet, kan panthaveren vanligvis med myndighetenes bistand gjennom tvangsfullbyrdelse selge formuesgjenstanden, og ta dekning for sitt krav i salgssummen.

Begrunnelsen for å tillate pantsettelse er i hovedsak panterettens kredittskapende effekt. Kreditt gir grunnlag for investeringer, og dermed avkastning. Dette er gunstig for den enkelte og for samfunnet.

Den som innehar panteretten kalles *panthaver* (som normalt, men ikke nødvendigvis, er kreditor for det krav som sikres). Objektet som panten er sikret i kalles et *panteobjekt*. Den som stifter panterett i panteobjektet til fordel for en annen, kalles *pantsetter* (som også ofte er debitor for det sikrede kravet, selv om det er relativt vanlig at andre, typisk foreldre eller den som starter opp virksomhet, stiller sikkerhet for andres – barns eller virksomhetens – gjeld).

Pant er enten underpant, det vil si at eieren beholder rådigheten over pantet, eller håndpant, hvor eieren fratas rådigheten. 

Lån med sikkerhet, herunder boliglån og billån, er eksempel på pant. For å ta opp et boliglån, stiller låntakeren boligen som pant. Boligen fungerer dermed som sikkerhet for at lånesummen, eller kravet, tilbakebetales til panthaveren, i dette tilfellet banken. Ved manglende tilbakebetaling kan panthaveren kreve at boligen selges for å få oppfylt kravet.

## Se også
* Panterett
* Norsk panterett

## Referanser
Håvard Skirbekk

**Håvard Skirbekk** (1903–1983) var lærer, museumsmann, lokal- og kulturhistoriker. 

I 41 år var han tilknyttet Glomdalsmuseet, først som styremedlem fra 1929, så som konservator, og som bestyrer fra 1952 til 1970. Han startet Årbok for Glåmdalen i 1941, og var redaktør for denne helt fra starten til det siste året han levde. Han var språkpolitisk engasjert. I debatten om målformer stod han for ei samnorsk linje. 

Han medvirket til Norsk allkunnebok. Han var formann i Austmannalaget 1938-1946. Skirbekk drev granskinger av dialekten på Elverum og i Hedmark. 

Håvard Skirbekk ble i 1965 tildelt Kongens fortjenstmedalje i gull for sin innsats på mange felt innenfor organisasjons- og kulturlivet.

## Bakgrunn og familie
Håvard Skirbekk ble født 28. februar 1903 i Elverum. Han var sønn av ordfører, bonde og bankbestyrer Gunnar Skirbekk (1859–1934) og Olea Skirbekk (født Elseth, 1867–1954). I 1933 giftet Håvard Skirbekk seg med lærer Valborg Nergaard (1904–1994), datter til skoledirektør Sigurd Nergaard (1873–1932) og Helga Pauline Nergaard (født Bækken, 1880–1961). 

Håvard og Valborg Skirbekk fikk sønnene Sigurd Skirbekk (født 1934, professor i sosiologi) og Gunnar Skirbekk (født 1937, professor i filosofi). Håvard Skirbekk er dermed også farfar til blant andre Tarjei Skirbekk, Helge Skirbekk og Vegard Skirbekk.

Håvard Skirbekk tok lærerutdanning på Elverum og studerte norsk språk fra 1922. Han arbeidet som lærer i folkeskole og framhaldsskole 1924-1952.

Han døde 4. februar 1983.

## Bibliografi (utvalg)
(En utførlig bibliografi fins i *Årbok for Glåmdalen* 1983)
* 
* 
* 
* 
* 
* 
* 
* *Elverum bygdebok*, bind 1 og 2. Elverum kommune 1983 og 1984.

## Litteratur
* *Norsk allkunnebok* bd. IX, 1959, artikkel om Håvard Skirbekk.
* *[[Norske skulefolk]]*, Dreyer forlag 1952.
* Skirbekk, Håvard: *Elverum bygdebok* bd. 1, Elverum kommune 1983.
* Skre, Ivar: «Håvard Skirbekk som museumsmann», i *Årbok for Glåmdalen* 1983.
* *Studentene fra 1922*. Oslo 1951.
* *Vårt norske morsmål. Austmannalaget 1899-1959*. Opplandske målkontor, Elverum 1959.
* *Årbok for Glåmdalen 1983*. Minneskrift for Håvard Skirbekk, Elverum 1983.
## Referanser


## Eksterne lenker
* Allkunne
* Lokalhistoriewiki
Erstatningsutmåling

**Erstatningsutmåling** er utmålingen av erstatning innen erstatningsretten, et resultat av at reglene om erstatningsansvar er oppfylt. Hovedregelen er at den skadelidte skal stilles økonomisk som om skaden ikke hadde skjedd.

## Norge
I erstatningsreglene i norsk kontraktsrett skal den skadelidte stilles som om kontrakten var rettmessig oppfylt (også kalt for den positive kontraktsinteresse), eller, hvis kontrakten blir kjent ugyldig, som om kontrakten aldri var inngått (også kalt den negative kontraktsinteresse).

**Den negative kontraktsinteresse*, også kalt tillitsinteressen, er et utmålingsprinsipp for erstatning i kontraktsretten. Prinsippet innebærer at den som har blitt påført skade eller økonomisk tap på grunn av en ugyldig kontrakt blir stilt økonomisk som om avtalen aldri hadde blitt inngått. Utmålingsprinsippet kommer til anvendelse når en kontrakt blir kjent ugyldig.
**Positiv kontraktsinteresse*, også kalt for forventningsinteressen eller oppfyllelsesinteressen, er et utmålingsprinsipp for erstatning innen kontraktsretten. Prinsippet innebærer at den som er blitt påført økonomisk tap eller skade ved et kontraktsbrudd blir stilt økonomisk som om kontrakten hadde blitt oppfylt korrekt. Utmålingsprinsippet kommer til anvendelse ved mislighold av en gyldig kontrakt.

## Referanser
Skatte- og avgiftsrett

**Skatte- og avgiftsrett** er de regler som regulerer skatt (herunder direkte og indirekte skatter) og avgifter til staten. Skatterett er en del av forvaltningsretten. 
 
## Se også
* Norsk skatterett 
* Merverdiavgift
Orkestral jazz

**Orkestral jazz** er en jazzsjanger som ble utviklet i USA på 1920-tallet, hovedsakelig av Fletcher Henderson og Duke Ellington.

Så tidlig som i 1910 var det danseorkester som spilte spilte populære sanger fra den tiden, sammen med et islag av jazz. Men det første orkesteret som virkelig fokuserte på å fremføre og spille inn orkestral jazz var Fletcher Hendersons, som fra rundt 193 samlet et antall eminente New York-baserte musikere fra mindre kvintetter og sekstetter til det første fulle jazzorkesteret. Henderson benyttet i stor grad arrangementer fra altsaxofonist og multiinstrumentalist Don Redman.

En av de best kjente komponistene av orkestral jazz var Duke Ellington, som utviklet sin stil på Harlems Cotton Club sent på 1920-tallet og tidlig på 1930-tallet.
Filosofiåret 1631

**Filosofiåret 1631** er en oversikt over hendelser, utgivelser og personer med tilknytning til filosofi i 1631.

## Hendelser

## Publikasjoner

## Fødsler
*15. juli – Richard Cumberland, engelsk filosof, forfatter og teolog (død 1718)
*14. desember – Anne Conway, engelsk filosof (død 1679) 
*24. desember – Gabrielle Suchon, fransk filosof (død 1703)

## Dødsfall
*19. juli – Cesare Cremonini, italiensk filosof (født 1550)


Fil:Richard Cumberland.jpg|Richard Cumberland(1631-1718)
Fil:Lady Conway in Palace.jpeg|Anne Conway(1631-1679)
Fil:Cesare Cremonini.jpg|Cesare Cremonini(1550-1631)
Filosofiåret 1619

**Filosofiåret 1619** er en oversikt over hendelser, utgivelser og personer med tilknytning til filosofi i 1619.

## Fødsler

|-
|Januar ||24. || Yamazaki Ansai || japansk || filosof ||align=center| ||align=center|1682 ||

|Februar ||2. || Walter Charleton || || naturfilosof ||align=center| ||align=center|1707 ||
|-
|Mars ||6. || Cyrano de Bergerac || fransk || filosof, forfatter og dramatiker ||align=center| ||align=center|1655 || 

|August ||28. || Louis Thomassin || fransk || filosof og teolog ||align=center| ||align=center|1695 ||
|-
| || || Kumazawa Banzan || japansk || filosof ||align=center| ||align=center|1691 ||

| || || Nathaniel Culverwel || engelsk || filosof og teolog ||align=center| ||align=center|1651 ||
|-
| || || Wang Fuzhi || kinesisk || filosof ||align=center| ||align=center|1692 ||

| || || Girolamo Matranga || italiensk || filosof og teolog ||align=center| ||align=center|1679 ||
|}
## Dødsfall

|-
|Februar || 9. || Lucilio Vanini || italiensk || fritenker, filosof, lege og naturalist ||align=center|ca. 34 ||align=center|1585 || 

|Oktober ||19. || Fujiwara Seika || japansk || neokonfuciansk filosof fra edo-perioden ||align=center| ||align=center|1561 ||
|}


Yamazaki Ansai.jpg|Yamazaki Ansai(1619-1682)
Charleton 1619-1707.png|Walter Charleton(1619-1707)
Savinien_de_Cyrano_de_Bergerac.JPG|Cyrano de Bergerac(1619-1655)
Louis Thomassin.jpg|Louis Thomassin(1619-1695)
Kumazawa Banzan portrait.jpg|Kumazawa Banzan(1619-1691)
Wang Fuzhi.jpg|Wang Fuzhi(1619-1692)
6655 - Roma - Ettore Ferrari, Giulio Cesare Vanini (1889) - Foto Giovanni Dall'Orto, 6-Apr-2008.jpg|Lucilio Vanini(1585-1619)
Fujiwara Seika.jpg|Fujiwara Seika(1561-1619)


## Referanser


## Se også
*Filosofi på 1600-tallet
Cahuita (distrikt)

**Cahuita** er et distrikt i kantonen Talamanca i provinsen Limón i Costa Rica. Det hadde 8&nbsp;293 innbyggere i 2011, og har et areal på 235,64 km². Det er oppkalt etter byen Cahuita, som er distriktets administrasjonssentrum.

Distriktet befinner seg nordøst i Talamanca, og grenser til Det karibiske hav i øst.

I distriktet Cahuita ligger de populære strandbyene Cahuita og Puerto Viejo. De andre landsbyene i distriktet er Buenavista (Katuir), Bordón, Carbón, Carbón 1, Carbón 2, Catarata, Cocles, Comadre, Dindirí, Gibraltar, Hone Creek, Hotel Creek, Keköldi, Limonal, Manzanillo, Mile Creek, Patiño, Playa Chiquita, Punta Caliente, Punta Cocles, Punta Mona, Punta Uva og Tuba Creek.

## Referanser
Bratsi

**Bratsi** er et distrikt i kantonen Talamanca i provinsen Limón i Costa Rica. Det hadde 7&nbsp;318 innbyggere i 2011, og har et areal på 179,25 km². Administrasjonssenteret er byen Bribrí, som også er administrasjonssentrum for hele kantonen.

Distriktet har ingen kystlinje, og grenser til Panama langs Sixaolaelva i sør.

Følgende landsbyer befinner seg i distriktet Bratsi: Altamira, Akberie (Piedra Grande), Bambú, Chase, Cuabre, Gavilán Canta, Mleyuk 1, Mleyuk 2, Monte Sión, Olivia, Hu-Berie (Rancho Grande), Shiroles, Sibujú, Suretka og Uatsi.

## Referanser
Telire

**Telire** er et distrikt i kantonen Talamanca i provinsen Limón i Costa Rica. Med et areal på 2223,26 km² utgjør det over tre fjerdedeler av kantonen, men er med sine 6&nbsp;240 innbyggere (2011) det minst befolka av de fire distriktene. Administrasjonssenteret er landsbyen Amubre, som i all hovedsak er bribrispråklig. Distriktet er oppkalt etter elva Telire.

Distriktet utgjør hele den sørlige og vestlige delen av kantonen Talamanca. I vest grenser det til Panama. Store deler av distriktet dekkes av fjellkjeden Cordillera de Talamanca og har et kaldt høyfjellsklima, mens de nordøstlige områdene i distriktet er tropisk regnskog. I Telire ligger deler av Cordillera de Talamanca nasjonalpark og Chirripó nasjonalpark. En stor andel av befolkninga tilhører urfolksgruppene bribri og cabécar, som begge har sine reservater. Mange av dem snakker språka bribri og cabécar.

Følgende landsbyer befinner seg i distriktet Telire: Alto Cuen (Kjacka Bata), Alto Lari (Duriñak), Alto Urén, Arenal, Bajo Blei, Bajo Cuen, Boca Urén, Bris, Cachabli, Coroma, Croriña, China Kichá, Dururpe, Guachalaba, Katsi, Kichuguecha, Kivut, Mojoncito, Namuwakir, Orochico, Ourut, Purisquí, Purita, Rangalle, San José Cabecar, Sepeque, Shewab, Sipurio, Soky, Sorókicha, Sukut, Surayo, Suiri, Telire, Turubokicha og Urén.

## Referanser
Punta Uva

**Punta Uva** er ei bygd og ei strand like sør for Puerto Viejo ved Det karibiske hav i provinsen Limón i Costa Rica. I tillegg til noen få boliger er det en rekke hoteller i bygda, som er et populært reisemål for strandturister. I Punta Uva er det også en sommerfuglhage.

Navnet *Punta Uva* betyr «drueneset» på spansk.

## Eksterne lenker
*
Catarata (Talamanca)

**Catarata** er ei bygd i kantonen Talamanca i provinsen Limón i Costa Rica. Den tilhører distriktet Cahuita, og befinner seg langs riksvei 36 mellom Hone Creek og Bribrí.

Navnet *Catarata* betyr «foss» på spansk.
Hone Creek

**Hone Creek** er ei bygd i kantonen Talamanca i distriktet Cahuita i provinsen Limón i Costa Rica. Den tilhører distriktet Cahuita, og befinner seg i innlandet like vest for strandbyen Puerto Viejo, langs riksvei 36 mellom Cahuita og Bribrí.

I Hone Creek er det flere hoteller, som fokuserer på regnskogopplevelser. Det er også blant annet et kakaomuseum, en klinikk og en rulleskøytehall. Like sør for bygda ligger bribri-indianerreservatet Kéköldi.
Sixaola (distrikt)

**Sixaola** er et distrikt i kantonen Talamanca i provinsen Limón i Costa Rica. Det hadde 8&nbsp;861 innbyggere i 2011, og har et areal på 171,78&nbsp;km². Det er oppkalt etter byen Sixaola, som er distriktets administrasjonssentrum.

Distriktet befinner seg lengst sørøst i Costa Rica, og grenser til Det karibiske hav i øst og til Panama langs Sixaolaelva i sør.

Følgende landsbyer ligger i distriktet Sixaola: Ania, Boca Sixaola, Catarina, Celia, Daytonia, Gandoca, Margarita, Mata de Limón, Noventa y Seis, Palma, Paraíso, Parque, San Miguel, San Miguelito, San Rafael, Virginia og Zavala.

## Referanser
Puerto Viejo

**Puerto Viejo** betyr «gammel havn» på spansk og er navnet på to byer i Costa Rica:
*Puerto Viejo (Talamanca), i provinsen Limón
*Puerto Viejo (Sarapiquí), i provinsen Heredia
Justervæsenet

**Justervæsenenet** var et forvaltningsorgan som tok seg av administrasjonen av måle- og veieenheter i Danmark.

Med hjemmel i lov nr. 124 av 4. mai 1907 om innførelse av det metriske system for mål og vekt ble det i 1909 opprettet et statlig Justervæsen under ledelse av en justerdirektør.

Etter denne lov avprøvde og lovliggjorde Justervæsenet de instrumenter som måtte anvendes ved omsetning av varer; dels ved å godkjenne konstruksjoner av måleinstrumenter, dels ved å gjennomføre justering før ibruktagning av måleinstrumenter.

Justervæsenet ble i 1980 en del av Dantest og ble endelig nedlagt i 1982.
Tuba Creek

**Tuba Creek** er ei bygd i kantonen Talamanca i provinsen Limón i Costa Rica. Den tilhører distriktet Cahuita, og befinner seg noen få kilometer fra kysten langs riksvei 36, om lag 11 kilometer nordvest for strandbyen Cahuita. Omtrent 4 kilometer nordvest for Tuba Creek ligger bygda Penhurst.
Torgeir Reiten

**Torgeir Reiten** (født 14. august 1977) er en norsk skuespiller fra Sunndal. Han studerte ved Statens teaterhøgskole fra 2002 til 2005 og har senere vært ansatt ved Trøndelag Teater. Han har lest inn tallrike lydbøker for Lydbokforlaget. I 2013 dukket han opp i serien *[[Hotel Cæsar]]* som den onde Edvin Holte. Denne rollen hadde han helt frem til 2. mars 2015, da rollefiguren hans ble drept. Han hadde tidligere rollen som Sverre Ludvigsen i 2011 i serien.

## TV-serier
* 2013–2015 Hotel Cæsar, Edvin Holte
* 2011 Hotel Cæsar, Sverre Ludvigsen

## Kilder
* Trøndelag Teater
* Nationaltheatret
* Lydbokforlaget
* Rockipedia 

## Eksterne lenker
*
Salgspant

**Salgspant** er en form for underpant i en solgt gjenstand for å sikre selger sitt krav på vederlag eller sikre lån som tredjeperson har ytt kjøperen for å betale for gjenstanden, og hvor lånet er utbetalt direkte til selgeren.

I norsk panterett er salgspant regulert i panteloven av 1980, hovedsakelig §§ 3-14 til 3-22. Salgspant kan ikke stiftes i løsøre som kan registerer i realregister, eller i ideell del av en løsøregjenstand. Salgspant avskjærer også kjøper fra å kunne selge gjenstanden videre før pantet er gjort opp.

Salgspantlån omfattes av panteloven § 3-14 til § 3-21. De viktigste momentene er:

* Salgspant må være knyttet til et reelt salg. I dette ligger det at det kun kan stiftes salgspant dersom det knyttes til et salg som bringer nye verdier inn i kjøperens formue.
*Salgspantavtale må inngås i forbindelse med salget. Dette betyr at salgspantavtalen må være inngått før salgsgjenstanden blir overgitt til kjøperen.
* Det kan kun gis lån til det som omfattes av salget: Dette betyr at man ikke kan få billån til tilleggsutstyr/oppgradering som kjøpes i etterkant og/eller av andre enn selger.
*Salgspantlån kan kun utbetales til selger. Dette betyr at lånet ikke kan utbetales til kjøpers konto, for så å bli overført til selger. I henhold til pantelovens § 3-14 skal lånet utbetales til selgeren.

## Referanser
Underpant

**Underpant** er en form for pant hvor rådigheten over pantet (gjenstanden det er tatt pant i) ikke blir fratatt eieren. Ved underpant beholder eieren rett til å benytte seg av pantet på en vanlig måte og få avkastningen av det. Denne rettigheten er begrenset ved at eieren må sørge for «forsvarlig stell og vedlikehold av pantet, slik at panthaverens sikkerhet ikke blir redusert».

Vanlige former for underpant er pant i fast eiendom, pant i løsørekomplekser eller salgspant.

Det motsatte av underpant er håndpant.

## Referanser
Avtalepant

**Avtalepant** er et pant stiftet ved avtale. Et slikt pant er frivillig og stiftes av eieren av en gjenstand.

De andre former for pant er utleggspant, stiftet av myndighetene, eller legalpant, stiftet ved lov.
Ugyldighet

**Ugyldighet** er det forhold at en avtale eller et vedtak ikke blir bindende.

## Ugyldighet i norsk avtalerett
I norsk avtalerett er det gitt en rekke ugyldighetsregler i avtaleloven av 1918 i tredje kapittel (§§ 28 til 38). Det skilles i norsk rett mellom sterke og svake ugyldighetsgrunner, hvor de sterke kan påberopes til tross for god tro hos den annen part. De svake ugyldighetsgrunner gjør kun en avtale ugyldig hvis den annen part har vært uaktsom eller i ond tro.

De sterke ugyldighetsgrunner er vold og grov tvang (§ 28), forvanskning og falsk (§ 32) og habilitetsmangler (slik som umyndighet etter vergemålsloven av 2010 § 9).

De svake ugyldighetsgrunner er simpel tvang (§ 29), svik (§ 30), utnyttelse (§ 31), feilskrift (§ 32), pro forma (§ 34) osv.

### Avtaleloven § 36
Avtaleloven § 36 er en generalklausul for kontraktsrevisjon. Den åpner for muligheten til å revidere kontrakter som er urimelige etter sitt innhold.
Alexander Baumgarten

**Alexander Gottlieb Baumgarten** (født 17. juli 1714 i Berlin, død 27. mai 1762 i Frankfurt an der Oder) var en tysk filosof som med sin *Aesthetica* (1750–58) og tidligere i magisteravhandlingen om forskjellige filosofiske trekk ved diktet (1735). Han blir gjerne betraktet som grunnlegger av estetikken. Baumgarten skulle gjøre estetikk til en vitenskap om den sanselige erkjennelse, og han kom ut med et prolegomena om estetikken som en teori om de frie kunster, lavere erkjennelseslære, den skjønne tenkningens kunst og den til fornuften analoge tenkningens kunst. Han mente at diktet er en perfekt måte å fremstille det vi sanser på. Videre finnes det analogier mellom på den ene siden det å tenke logisk og fornuftig, og på den andre siden å oppleve ting som skjønne fordi deres deler former et harmonisk hele.

## Referanser


## Kilder
* Bale, Kjersti, Arnfinn Bø-Rygg: *Estetisk teori - En antologi*
Dynamisk tingsrett

**Dynamisk tingsrett**, også kalt **tredjemannsvern**, er den juridiske læren om forholdet mellom konkurrerende rettighetshavere. Faget dreier seg om hvordan en rettighetshaver som har ervervet en rett fra (mest praktisk) en kontraktspart kan verne sine rettigheter i forhold til tredjemenn, som påberoper seg rettigheter som kan komme i konflikt med den første rettighetshaverens rett. For å avgjøre hvem som vinner rett i slike tilfeller er regler om rettsvern og ekstinksjon sentrale.

Tredjemann eller tredjepart er en juridisk betegnelse på en part som blir berørt i en avtale mellom to eller flere andre parter.

## Se også
* Norsk dynamisk tingsrett
1. divisjon bandy for menn 2006/07

**1. divisjon bandy for herrer 2006/07** var det nest øverste nivået i norsk bandy sesongen 2006/07. Serien startet 14. november 2006 og varte til 24. februar 2007. Deretter var det kvalifiseringsspill for opprykk og nedrykk. 

## Tabell

## Kvalifisering om opprykk til Eliteserien 2007/08
**Runde 1**
*Sarpsborg – Røa **9-2**
*Hamar – Høvik **9-2**

**Runde 2**
*Høvik – Sarpsborg **1-10**
*Røa – Hamar **2-6**

**Runde 3**
*Røa – Høvik **4-8**
*Sarpsborg – Hamar **4-7**

## Kvalifisering om nedrykk til 2. divisjon 2007/08
**Runde 1**
*Skeid – Ullevål 2 **3-8** 
*Øvrevoll Hosle – Snarøen **5-1**

**Runde 2**
*Snarøen – Skeid **5-11**
*Ullevål 2 – Øvrevoll Hosle **3-3**

**Runde 3**
*Ullevål 2 – Snarøen **10-3**
*Skeid – Øvrevoll Hosle **6-7**

## Eksterne lenker
* Kampoppsett og tabell
Baltzar von Dahlheim

**Karl Baltzar von Dahlheim** (1669–1756) var en svensk offiser og senere 
adelsmann av tysk opphav.

Von Dahlheim var spesialist innen ingeniør- og befestningsvåpenet. Han deltok i alle Karl XIIs felttog i perioden 1703 til 1709, 
herunder ved slaget ved Poltava, og senere fulgte han kongen under Karl XIIs opphold i Bender. 

I 1718 hadde von Dahlheim post som generalkvartermester ved den bohuslänska armén, og sto der for flyttingen av en svensk flotilje over land via Galärvägen til 
Iddefjorden under det norske felttoget. Von Dahlheim er særlig kjent for sin rolle under slaget ved Stäket nær Stockholm i 1719, hvor han lyktes i å holde tilbake en russisk angrepsstyrke.

## Referanser


## Kilder
Konkurrence- og Forbrugerstyrelsen

**Konkurrence- og Forbrugerstyrelsen** er et dansk forvaltningsorgan som ble etablert i Økonomi- og Erhvervsministeriet den 19. august 2010 som en sammenslåing av Konkurrencestyrelsen (tidligere Monopoltilsynet) og Forbrugerstyrelsen. Direktør er Agnete Gersing. Fra 3. oktober 2011 hører forvaltningsorganet under Erhvervs- og Vækstministeriet.

Hovedkontoret ligger i Valby. Konkurrence- og Forbrugerstyrelsen har cirka 300 medarbeidere.

## Referanser


## Eksterne lenker
* Konkurrence- og Forbrugerstyrelsens hjemmeside
* Forbrug.dk
Embrithopoda

se inndeling og systematikk 

**Embrithopoda** (†) er en orden med utdødde pattedyr i gruppen Tethytheria. Dyra minnet om neshorn, men horna hadde, ulikt neshornene, en kjerne av ben. Ikke alle arter bar horn. Dyr fra denne gruppa er kjent fra funn i Europa, Asia og det nordlige Afrika. De fleste etter funn av kjever og tenner som har blitt datert til perioden sen paleocen til sen eocen.

## Systematikk

## Referanser




## Eksterne lenker
*
Trylledrikk

En **trylledrikk**, også kalt **eliksir** eller **trolldrikk**, er en drikke som det hevdes at har magiske eller overnaturlige egenskaper. De kan blant annet være ment som medisin eller gift. Noen mytologiske trylledrikker inkluderer kjærlighetsdrikker, som skal vekke kjærlighet, og livseliksirer, som skal forlenge ens liv. 

I mytologi og litteratur er en trylledrikk gjerne laget av en magiker, trollmann, drage, fe eller heks og har magiske egenskaper, og trylledrikken brukes gjerne til å helbrede, forhekse eller forgifte andre. 

## I fin- og populærkultur
Trylledrikker benyttes i forskjellige fin- og populærkulturverker.

Den høviske fortellinga «Tristan og Isolde» har flere versjoner, der kjærlighetsdrikker har tragiske konsekvenser i de fleste, inkludert Wagners ''Tristan und Isolde'' (1865).

*[[Løven, heksa og klesskapet]]* (1950) av C.S. Lewis inneholder helbredende og kurerende eliksirer.

I *[[Asterix]]*-serien av Goscinny og Uderzo er det en styrkedrikk skapt av druiden Miraculix, som bor med den titulære figuren og andre i en liten, gallisk landsby. Drikken gir overmenneskelig styrke til innbyggerne, slik at de kan beseire de romerske okkupantene i området.

### I spill

Trylledrikker er å finne i mange rolle- og dataspill, spesielt de innenfor fantasysjangeren.

I analoge rollespill har spillederen friere tøyler til å dikte opp egne drikker for sine spillere. Noen spesifikke eksempler er helsedrikker (engelsk: ofte *health potion* eller *potion of healing*), som gjengir tapte helsepoeng, som finnes i flere rolle- og dataspill. Andre eksempler er *Potion of Longevity* (engelsk, cirka «drikk for lengre liv») og *Potion of Resistance* («motstandsdrikk») i ''Dungeons & Dragons''.

Spesifikke eksempler på trylledrikker innen dataspill inkluderer *Bravery Potion* («modighetsdrikk») i *[[RuneScape]]* (2001), *Potion of Swiftness* («hurtighetsdrikk») i *[[Minecraft]]* (2011) og *Potion of Cure Disease* (cirka «drikk som kurerer sykdom») i ''The Elder Scrolls V: Skyrim'' (2011). I noen kan spilleren også bruke trylledrikker som har effekter som ikke nødvendigvis påvirker figurens evner eller spillmekanismer. I tillegg til flere andre trylledrikker, finner man *Noggenfogger Elixir* i *[[World of Warcraft]]* (2004), som blant annet kan gjøre figuren om til et skjelett.

Noen dataspill fokuserer primært på brygging og salg av trylledrikker. Dette inkluderer blant andre ''Potion Craft: Alchemist Simulator'' (2022), *Potionomics* (2022) og *Potion Permit* (2022).

## Referanser


## Eksterne lenker

*